**Óvodatámogató projekt 2022**

**Ajándékozz meg egy óvodát –**

**mesekönyvvel, gyermekbibliával, biblia társasjátékkal**

**A projekt célja:**

* Mesekönyveket, gyermekbibliákat, bibliai társasjátékokat ajándékozni elsősorban egyházi óvodák számára.
* Adományozásra buzdítani és lehetőséget adni arra, hogy magánszemélyek ajándékozhassanak kiadványokat az óvodák számára.
* Egyéni támogatók bevonása a projektbe, így akár a szülők is támogathatják gyermekük óvodáját.

**A projekt lebonyolítása:**

**Első lépésben óvodák jelentkezését** várjuk, akik szeretnének ajándékba kapni könyveket, játékokat. Az első 100 óvoda jelentkezését tudjuk elfogadni. Az **óvodák számára teljesen ingyenes** a részvétel, még postaköltséget sem kell fizetniük. Annyi kérésünk van csupán, hogy a kiadványoknak az óvodában kell maradni, nem lehet őket elajándékozni! Minden óvoda fog kapni egy 14 000 Ft értékű alapcsomagot, függetlenül attól, hogy hány támogatója lesz. Az alapcsomagon kívül pedig azokat a kiadványokat is megkapja, amit konkrétan az ő számára vásároltak meg az egyéni támogatók. Ezért minden óvodának érdeke, hogy hirdesse ezt a lehetőséget a szülők körében, hogy minél több támogatójuk legyen. Ehhez plakátot küldünk a jelentkező óvodáknak.

[**Óvodák számára jelentkezési lap: letölthető innen!**](https://www.konyves.hu/wp-content/uploads/2022/09/ajandekozz_meg_egy_ovodat_jelentkezesi_lap_2022.docx)

**Második lépésben egyéni támogatókat** keresünk, akik a konyves.hu webboltunkban kiválaszthatják, hogy melyik óvodának melyik kiadványt szeretnék ajándékba megvásárolni. Körülbelül 50 kiadvány közül lehet választani, amiben több kiadó mesekönyvei, gyerekbibliái, társasjátékai szerepelnek. A kiválasztott termékek árát a támogatók a vásárlás befejezésekor bankkártyával tudják kifizetni.

Itt lehet megnézni és megvásárolni az ajándékba szánt termékeket:

<https://www.konyves.hu/ovodatamogato-projekt-2022/>

**Harmadik lépésben** az egyéni támogatók által megvásárolt kiadványokat és az alapcsomagokat eljuttatjuk az óvodák számára, azaz összesítjük óvodánként a megrendeléseket, beszerezzük a kiadóktól a kiadványokat, elkészítjük a csomagokat és GLS futárral elküldjük az óvodák számára.

**A projekt ütemezése:**

* Óvodák jelentkezése 2022. október 15-ig
* Egyéni támogatók vásárolhatnak az óvodák számára 2022. november 10-ig
* Az óvodák megkapják a csomagokat 2022. december 15-ig

**A projekt támogatója:** Finnish Lutheran Mission, Finnnország

**A projekt lebonyolítója:** Parakletos Könyvesház, 6100 Kiskunfélegyháza, Pacsirta u. 10.

Tel: 76/463-106

parakletoskonyveshaz@gmail.com

2022.09.06.